钦定古今图书集成/明伦汇编/氏族典/第481卷 > 《凌迪知万姓统谱》 > 卞衮
## 钦定古今图书集成/明伦汇编/氏族典/第481卷 > 《凌迪知万姓统谱》 > 卞衮

按《宋史卞衮传》，“衮字垂象，益州成都人。父震，工为诗，
以虢州录事参军卒。太平兴国八年，衮登进士第，累
迁大理评事，知将乐县，改光禄寺丞，通判泗州，迁著
作佐郎、广南转运使承受公事，俄通判宣州。淳化中，
课最，改太常丞。咸平初，迁监察御史，为淮南转运副
使、同荆湖发运使，以干职闻。入判三司开拆司，再为”
淮南转运使。咸平六年，以为刑部员外郎，充盐铁副
使。景德初，疽发于背卒。弟辰，为临颍主簿。子咸，为将
作监主簿。衮明敏有吏干，累掌财赋，清心治局，号为
称职。